એક સમય હતો જ્યારે હું ચાર બંગલા રહેવા ગયો ત્યારે ત્યાં મોટા ભાગના ટિપિકલ મહારાષ્ટ્રિયન રહેતા હતા. છૂટાછવાયા ગુજરાતીઓ દેખાય. જોકે હવે એવું રહ્યું નથી. જમીનના ભાવ આસમાને પહોંચ્યા છે એટલે મહારાષ્ટ્રિયન જમીનો વેચી-વેચીને બીજે ચાલ્યા ગયા અને અંધેરીમાં પરપ્રાંતીય લોકો રહેવા માટે આવવા લાગ્યા. છેલ્લાં પાંચ વર્ષની વાત કરું તો મને અહીં ગુજરાતીઓ કે મહારાષ્ટ્રિયન દેખાતા જ નથી, પણ એને બદલે દેશની બાકીની કમ્યુનિટીના લોકો જ દેખાય છે. ભૈયા, પંજાબી, કેરેલિયન, મલયાલી અને એવા બીજા કેટલાય લોકો. હું ગુજરાતી છું એટલે સ્વાભાવિક રીતે મને ગુજરાતીઓ વધુ ગમે. મુંબઈમાં રહું છું એટલે મહારાષ્ટ્રિયન પણ મને પોતીકા લાગે, પણ બાકીની આ બધી કમ્યુનિટીના લોકોને લીધે અંધેરીમાં હવે સેફ્ટી નથી એવું પણ લાગ્યા કરે.